《和赵周锡制干峡中韵四首》
宋代·袁说友

西陵峭壁路初经，但见搀空两岸青。
天近下连苍玉嶂，山高傍涌翠云屏。
划开龙虎流三峡，敕下雷霆遣六丁。
终日横风倚江转，恍疑身世在沧溟。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。